తెలంగాణలో మహిళా తహసీల్దార్ దారుణహత్య WATCH LIVE TV
చరిత్ర సృష్టించిన బంగ్లాదేశ్.. ఆసీస్‌పై విజయం
బంగ్లాదేశ్ క్రికెట్ జట్టు చరిత్ర సృష్టించింది. సొంత గడ్డ మీద ఆసీస్‌పై టెస్టు విజయాన్ని అందుకుంది.
TNN | Updated:
Aug 30, 2017, 01:32PM IST
బంగ్లాదేశ్ క్రికెట్ చరిత్రలోనే మరిచిపోలేని రోజు ఇది. ముష్ఫికర్ రహీం నాయకత్వంలో బంగ్లా జట్టు తొలిసారిగా టెస్టుల్లో ఆసీస్&zwnj;ను ఓడించి చరిత్ర సృష్టించింది. ఢాకా వేదికగా ఆస్ట్రేలియాతో జరిగిన తొలి టెస్టులో బంగ్లాదేశ్ 20 పరుగుల తేడాతో అద్భుత విజయం సాధించింది. బలమైన ఆసీస్&zwnj;ను సొంత గడ్డపై బంగ్లాదేశ్ మట్టి కరిపించింది. మొదటి ఇన్నింగ్స్&zwnj;లో 260 పరుగులకు ఆలౌటైన బంగ్లాదేశ్.. ఆసీస్&zwnj;ను 217 పరుగులకే కట్టడి చేసింది. 43 పరుగుల తొలి ఇన్నింగ్స్ ఆధిక్యంతో మలి ఇన్నింగ్స్ ప్రారంభించిన బంగ్లా జట్టు 221 పరుగులకే ఆలౌటై.. ఆసీస్&zwnj;కు 265 పరుగుల లక్ష్యాన్ని నిర్దేశించింది. మూడో రోజు రెండు వికెట్ల నష్టానికి 109 పరుగులు చేసిన ఆసీస్&zwnj;ను డేవిడ్ వార్నర్ లక్ష్యం దిశగా నడిపించాడు.
నాలుగో రోజు 156 పరుగులు చేస్తే మ్యాచ్ ఆసీస్ వశం అవుతుంది. ఇలాంటి పరిస్థితిలో బంగ్లా బౌలర్ షకీబ్ అల్ హసన్ మ్యాజిక్ చేశాడు. సెంచరీ చేసిన డేవిడ్ వార్నర్&zwnj;ను ఎల్బీగా అవుట్ చేసిన అతడు.. స్మిత్, మ్యాక్స్&zwnj;వెల్, వేడ్&zwnj;లను పెవిలియన్ చేర్చాడు. 28 ఓవర్లు బౌలింగ్ చేసిన షకీబ్ అల్ హసన్ 85 పరుగులిచ్చి 5 కీలక వికెట్లు తీశాడు. దీంతో విజయానికి మరో 20 పరుగుల దూరంలో ఆసీస్ ఆలౌటయ్యింది. తైజుల్ ఇస్లాం 3 వికెట్లు, మెహెదీ హసన్ రెండు వికెట్లతో షకీబ్&zwnj;&zwnj;కు తోడ్పాటునందించారు. తొలి ఇన్నింగ్స్&zwnj;లోనూ ఐదు వికెట్లు తీసిన షకీబల్ హసన్ బంగ్లా విజయంలో కీలకపాత్ర పోషించాడు.